**Z Á P I S N I C A**

**zo zasadnutia výboru mestskej časti Mliečno pri MsZ**

**v Šamoríne dňa 14.09.2023**

**Prítomní členovia komisie:** Jozef Nagy, Angéla Jágerová, Kitti Cédl Zima, Štefan Valocsay,

Tímea Sujová, Marián Bölcs

**Ostatní prítomní**: Márk István Cvedler, Mgr. Silvia Cvedlerová

Mária Óvári - zapisovateľka

Predseda komisie po privítaní všetkých prítomných otvoril rokovanie s nasledovným **programom:**

1. **Vyhodnotenie plnenia rozpočtu mesta k 30.06.2023**
2. **Prerokovanie programu zasadnutia mestského zastupiteľstva**
3. **Žiadosti**
4. **Rôzne**

**K bodu 1)**

Rokovanie zahájil a viedol predseda Výboru m.č. Mliečno p. Jozef Nagy. Privítal všetkých prítomných a oboznámil členov výboru s programom zasadnutia. Keďže k programu neboli žiadne pripomienky a návrhy, rokovalo sa podľa programu.

Oboznámil prítomných o plnení rozpočtu mesta k 30.6.2023 a zdôraznil, že čerpanie bolo podľa plánu. Materiál je vypracovaný a predložený na prerokovanie MsZ v Šamoríne.

Výbor m.č. Mliečno odporúča materiál schváliť na MsZ.

**K bodu 2)**

**Správa nezávislého auditora o overení účtovej závierky mesta Šamorín za rok 2022**

Predseda Výboru m.č. Mliečno p. Jozef Nagy oboznámil prítomných so **Správou nezávislého audítora za rok 2022**. Audítor konštatoval, že na základe overenia dodržiavania povinností podľa požiadaviek zákona Mesto Šamorín konalo v súlade s požiadavkami zákona o rozpočtových pravidlách.

Výbor m.č. Mliečno Správu audítora berie na vedomie a odporúča materiál prerokovať a schváliť na MsZ v Šamoríne.

**Ročná správa o kontrolnej činnosti hlavného kontrolóra mesta na rok 2022**

Predseda Výboru m.č. Mliečno p. Jozef Nagy oboznámil prítomných so Správou nezávislého audítora za rok 2022.  Konsolidovaná účtovná závierka poskytuje objektívny pohľad na finančnú a majetkovú situáciu mesta Šamorín.

Výbor m.č. Mliečno  Správu audítora berie na vedomie.

**Návrh na schválenie II. zmeny rozpočtu mesta na rok 2023**

Zmeny sú vykonané ako upresnenie bežných a kapitálových príjmov a výdavkov rozpočtu, ktoré vyplývajú zo skutočnosti, ktoré nastali od schválenia I.zmeny rozpočtu mesta na základe poskytnutých dotácií pre mesto Šamorín.

Po prerokovaní predloženého návrhu Výbor m.č. Mliečno odporúča schváliť na MsZ.

**K bodu 3)**

Advokátka Adriana Ručkayová, ako právny zástupca spoločnosti EVA SAILS s.r.o. žiada o odkúpenie časti susediaceho pozemku vo vlastníctve Mesta Šamorín zapísaného na LV č.870 v k.ú. Kraľovianky o výmere 3843 m2. Má v úmysle tento pozemok kúpiť z dôvodu lepšieho využitia jeho nehnuteľnosti.

Po prerokovaní žiadosti Výbor m.č. Mliečno neodporúča odpredaj pozemku.

MNM tech s.r.o. žiada aby Mesto Šamorín od neho odkúpilo parc.č.43/1 vo výmere 1155m2 v k.ú.Bučuháza, ďalej asfaltorú cestu a chodníky postavené na tomto pozemku skolaudované mestom Šamorín.

Žiada aj o odkúpenie verejného osvetlenia postaveného na pozemkoch parc.č.43/1 a 80 v k.ú. Bučuháza. O odkúpenie žiada za symbolickú cenu 1,- Euro.

Po prerokovaní žiadosti Výbor m.č. Mliečno odporúča odkúpenie pozemkov.

Obyvatelia azylového domu v Šámote podali žiadosť o vybudovania chodníka a priechodu pre chodcov z dôvodu bezpečnosti obyvateľov kvôli nebezpečnej cestnej premávke.

Výbor m.č. Mliečno podporuje návrh a odporúča žiadosti vyhovieť.

ZOKY, a.s., predseda predstavenstva Zoltán Plutzer podal žiadosť o vyjadrenie k investičného zámeru BYTOVÝ DOM-ŠÁMOT LV 1098, č.parc.412/1, 413/24.

Výbor m.č. Mliečno odporúča žiadosti vyhovieť s podmienkou, že zároveň vybuduje cestu odľahčujúcu obytnú zónu v Šámote.

Mezey Pavol podal sťažnosť na suseda, že pri vychádzaní s autom z pozemku nevidí kvôli zelene, ktorá rastie pred jeho domom a bráni mu výhľad na cestu. Na ulici Stará cesta je silná doprava, autá jazdia veľmi rýchlo. Mesto konzultovalo prípad s Okresným dopravným inšpektorátom DS a dohodli sa na umiestnení dopravnej značky „Pozor chodci“ a vyzve suseda aby ostrihal kríky.

Výbor m.č. Mliečno odporúča postupovať podľa právnych predpisov.

Domsitz Tibor – žiada o zriadenie vjazdu cez cestičku, ktorá vedie k autobusovej zastávke

Výbor m.č. Mliečno podporuje navrhované riešenie s tým, že žiada ešte prejednať so žiadateľom.

**K bodu 4)**

Márk István Cvedler -uviedol jeho predstavu a plán o organizovaní dňa obce v Mliečne. Požiadal výbor o pomoc pri organizovaní tohto podujatia, ktoré plánuje v lete 2024. Predseda výboru navrhol aby traja členovia (Valocsay,Bölcs,Suja) spolu s Márkom  Cvedlerom prebrali aké sú možnosti, jeho predstavy, dátum, atď. Žiadal ich, aby informovali výbor na najbližšom stretnutí.

**Valocsay Štefan** – pre vyššiu bezpečnosť dopravy opätovne navrhuje umiestniť dopravné zrkadlo v Bučuházi pri veľkej zákrute

-ďalej navrhol riešiť nebezpečnú križovatku Hrušovská ul.– Vnútorná ul.

Výbor doporučuje rozmiestniť nádoby na psie extramenty v Mliečne pri jazere.

Nakoľko neboli predložené ďalšie otázky na prerokovanie, predseda poďakoval prítomným za účasť a rokovanie ukončil.

Jozef Nagy

predseda Výboru m.č. Mliečno

Zapísala:Mária Óvári